博士王揚休碾密雲龍同事十三人飲之戲作
作者：黄庭堅
朝代：宋

paragraphs: 矞雲蒼璧小盤龍，貢包新樣出元豐。
王郎坦腹飯牀東，大官分物來婦翁。
棘圍深鎖武成宮，談天進士雕虛空。
鳴鳩欲雨喚雌雄，南嶺北嶺宮徵同。
午窗欲眠視濛濛，喜君開包碾春風，注湯官焙香出籠。
非君灌頂甘露椀，幾爲談天乾舌本。